google/wiki40b huggingface dataset:
Richard av Devizes

Chronicon

Chronicon de rebus gestis Ricardi Primi (1192) er det verk som hovedsakelig har gjort Richard av Devizes kjent, og dekker de første tre årene av Rikard Is regime. Det er en praktisk redegjørelser av hendelser i England og i Det hellige land i løpet av det tredje korstog. Fortelleren av krøniken er en fransk-jødisk lappeskomaker som gir råd til unge franske kristne som tenker på å besøke England.
For hendelsene av korstoget selv er det en del som har betraktet Richard av Devizes som en svak autoritet, men hans redegjørelse av forberedelsene til korstoget, og av de engelske hendelsene i kongens fravær er verdifulle til tross for flere mulige unøyaktigheter.
I nyere tid har det kommet en ny lesning av krøniken hovedsakelig på grunn av det uforholdsmessige antallet av klassiske og bibelske referanser som verket er fylt med (se Anthony P. Bales artikkel, sitert nedenfor). Heller enn å være en sannferdig historisk redegjørelse blir Devizes' tekst nå lest som en elegant satire og en utfordring av samtidige kristne myter mot det jødiske samfunnet og dets skikker, særlig til de som angår de påståtte rituelle mordene på kristne gutter av jøder i Winchester. Det er imidlertid intet forsvar for det jødiske samfunnet. Andre har sett på forfatteren som særdeles konservativ, dypt forankret i fordommene til hans klosterorden, og kan bli vurdert på som fiendtlig innstilt til jødene og til Englands kansler, William Longchamp.
Devizes skriver i levende, fyndig og epigrammatisk stil, hans latin viser påvirkningen av 1100-tallets renessanse i dens forfinelse og i dens levninger av klassiske poeter.
Kampsportfilm

Kampsportfilm (eller kampkunstfilm) er en actionpreget filmsjanger med betydelige innslag av orientalsk kampkunst. I Norge har slike filmer også blitt omtalt som "karatefilmer".  
Kampsportfilmen er en subsjanger av actionfilmen. Denne filmtypen oppstod i Kina og Hongkong på 1960-tallet og ble for alvor kjent utenfor Øst-Asia på 1970-tallet, spesielt gjennom filmene med Bruce Lee. Senere på 1970- og 1980-tallet kom personer som Chuck Norris, David Carradine og Jackie Chan til å sette sitt preg på sjangeren. På 1990-tallet kom Jean-Claude van Damme og Jet Li. 
I USA kalles denne filmsjangeren martial arts film.
Aleksej Bytsjenok

Idrettskarriere

Bytsjenok deltok i både langrenn og skiskyting ved VM i skiskyting og langrenn for funksjonshemmede 2011. I skiskyting fikk han 6.-plass på jaktstarten som beste resultat, og han kom ellers på 13.-plass på 7,5 km og 14.-plass på 12,5 km. I langrenn kom han på 12.-plass på 15 km, 14.-plass på sprinten og 19.-plass på 10 km. 
Ved VM i skiskyting og langrenn for funksjonshemmede 2013 fikk han to 4.-plasser i skiskyting; på 12,5 km og 15 km. På 7,5 km kom han på 15.-plass. I langrenn kom han på 6.-plass på 10 km, 8.-plass på 15 km og 16.-plass på sprinten. 
Ved Paralympiske vinterleker 2014 i Sotsji deltok han bare i skiskyting. Der fikk han sølv på 12,5 km, bak sin landsmann Roman Petusjkov. Han deltok også på 7,5 km, der han kom på 5.-plass.
Greipstad (Tromsø)

Greipstad er ei grend i Tromsø kommune. Den ligger lengst sør på Kvaløya, på nordsida av Malangen. Gården Greipstad har vært bosatt siden vikingtiden, muligens helt siden steinalderen. Grunnkretsen Greipstad hadde 34 innbyggere i 2015.
Fylkesvei 54 passerer gjennom bygda. Til Tromsø sentrum er det 33 kilometer i luftlinje og 55 km i kjørelengde.
Fjordkraft

Eierforhold

Fjordkraft Holding ASA ble børstnotert 21. mars 2018. TrøndelagKraft AS eies 100 prosent av Fjordkraft AS.
Winnipeg Falcons

Historie

Winnipeg Falcons var et lag som neste utelukkende besto av spillere med islandsk bakgrunn. Laget hadde sine røtter i den såkalte Icelandic Athletic Club som ble stiftet i 1898. Denne klubben deltok i en liga med to lag, det andre var Viking Hockey Club. I 1908 ble disse to lagene slått sammen til et lag.
I sesongen 1914–15 vant Falcons Manitoba Independent League og den følgende sesongen spilte laget i Winnipeg Senior League B. Sesongen 1919–20 var Falcons en del av Manitoba Hockey League sammen med Brandon Wheat Cities og Selkirk Fishermen. Falcons vant ligaen og fikk slik muligheten til å representere det vestlige Canada i sluttspillet om Allan Cup som ble avviklet som en turnering i Toronto, og laget vant troféet etter at University of Toronto ble slått i et dobbelmøte med sifrene 8-3 og 3-2 som ga en total målforskjell på 11-5.
Dette laget representerte deretter Canada i Sommer-OL 1920 i Antwerpen i Belgia. De slo Tsjekkoslovakia i kvartfinalen med 15-0, USA i semifinalen med 2-0, og til slutt Sverige i kampen om gullmedaljene med hele 12-1.
Nattevakten (film)

Nattevakten er en dansk skrekkfilm/grøsser fra 1994, skrevet og regissert av Ole Bornedal.
Bjørkehalvspinner

Utseende

En middelsstor (vingespenn 34 – 40 mm), ganske spinkelt bygd, grå spinner med sterkt varierende vingemønster. Antennene er trådformede. Forvingen er nokså smal, avrundet trekantet, lys grå med varierende, lyse og mørke, siksak-tverrbånd, noen ganger nesten ensfarget grå. Den ligner ospehalvspinner (Tethea or), men kroppen er betydelig spinklere enn hos denne. Bakvingen er hvit med grå ytterkant.

Levevis

Bjørkehalvspinneren lever i løv- og blandingsskog med bjørk (Betula spp.), som er larvenes næringsplante. De voksne spinnerne flyr om natten i juni – juli.

Utbredelse

Bjørkehalvspinneren finnes bare i Mellom- og Nord-Europa. I Norge er den forholdsvis vanlig på Øst- og Sørlandet, og forekommer også i Hardanger.
Fylkesvei 6082

Fylkesveg 6082 går mellom Ba og Myrset i Averøy kommune. Veien er 3,9 km lang.
Frem til 2019 hadde veien betegnelsen Fv254.
Gimlemoen

Grunnerverv og utbygging

I 1863 ble det inngått leiekontrakt med stamhusbesidder Adolph Arenfeldt på Gimle gård om leie av 500-600 mål i området vest for veien til Jegersberg. Dette var opptakten til Gimlemoen leir. 
I 1894 begynte grunnervervelsene med at militære myndigheter kjøpte et område på 30 mål. En offisersmesse ble flyttet fra den tidligere ekserserplassen på Grimsmoen og gjenoppført på Gimlemoen hvor 1 200 mann var på øvelse samme år. Bygningsmassen ble frem til 1896 utvidet med en befalsmesse, to befalsbrakker og to magasinbygninger.
I 1899 fortsatte grunnervervelsene da 2 000 mål av Sødalsmyra ble ekspropriert og lagt til det militære området. Senere førte diverse kjøp og avståelser til at skyte- og øvingsfeltet ved Gimelmoen totalt omfattet vel 7 000 mål. Indre leir utgjorde ca. 400.

Underoffiserskolen

IR7 (Agder Infanteriregiment / Infanteriregiment 7) brukte Gimlemoen som øvingsplass fra 1911 og stedet hadde også underoffisersskole. Utviklingen av leirområdet skjedde i denne første fasen i langsomt tempo frem til 1939.
Den første virkelig store utbyggingen av leiren ble gjennomført i tysk regi under 2. verdenskrig.
Etter 1945 ble leiren benyttet av forskjellige militære avdelinger.

Befalskolen

BSIS (Befalskolen for Infanteriet i Sør-Norge) hadde tilhold på Gimlemoen fra 1947 til 1963. 
I begynnelsen av 1970-årene ble det i henhold til en bilateral NATO-avtale med Vest-Tyskland oppført 3 nye bygninger. Disse ble benyttet som kontorer for de oppsettende avdelinger på Gimlemoen og som befalsforlegninger, men kunne omgjøres til hospital i en eventuell krigssituasjon.

Befalskolens øverste avdeling

BSØA (Befalskolens øverste avdeling) ble flyttet fra Heistadmoen til Gimlemoen i 1980. I den forbindelse ble de fleste brakkene ombygget og fikk høy standard. Ny skolebygning for BSØA stod ferdig dette året, og nytt kjøkken med spisesaler for befal og menige ble ferdig sommeren 1982.

Krigsskolen

Det ble innredet kantine i en restaurert, ekstysk brakke i 1983 og våren 1984 ble en ny fritidsmesse åpnet. BSØA ble nedlagt og KSG (Krigsskolen Gimlemoen) opprettet i 1984. Det ble i den forbindelse bygget nytt undervisningsbygg med aula og ny elevforlegning. Det siste nybygg knyttet til Krigsskolen på Gimlemoen stod ferdig i 1989. KSG ble nedlagt og all militær aktivitet på Gimlemoen ble avviklet i 1995.

Høgskole/universitet

Bygningsmassen ble overført til Statsbygg i 1995 og etter omfattende utbygging er Gimlemoen nå campus for Universitetet i Agder (Gimlemoen Campus).
Drepanocassis

Utseende

En middelsstor, oval, blank, rødbrunlig (i alle fall på døde eksemplarer) skjoldbille. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" lite framskytende. Oversiden er middels grovt punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Den lever på planter i leppeblomstfamilien.

Utbredelse

Arten er bare kjent fra Brasil.
Tianhe

Tianhe (kinesisk: 天河区; pinyin: Tiānhé Qū) er et bydistrikt i den subprovinsielle by Guangzhou i provinsen  Guangdong i Folkerepublikken Kina. Det hadde i 2006 et innbyggertall på 643 432.

Opprettelse

Tianhe ble distrikt i 1980-årene da byen enspanderte. Det var den gang øst for distriktet Dongshan (som ble inkorporert i Yuexiu i 2005) og hadde et utpreget forstadpreg. Selv om de gleste av byens kollegier og universiteter var her, var resten av distriktet for detmeste beplantede rismarker.

Landemerker

Flere av Guangsongs landemerker er i Tianhe: Citic Plaza (中信大厦, Guangzhou International Finance Center (广州国际金融中心，西塔), Guangzhou-operaen (广州大剧院) og Guangdong-museet (广东博物馆: 廣東博物館).
Zoé kirken

Zoé kirken er en lokal menighet i Fredrikstad. Menigheten er registrert som et eget trossamfunn, men har kontakter med andre menigheter, både i Norge og i utlandet. Menigheten er en del av pinsebevegelsen. 
Menigheten holder til på Sellebakk, og har 535 medlemmer fra ulike deler av Østfold.
Menigheter er ledet av pastorparet Margareth og Jan Halvorsen. Zoé kirken driver bibelskolen Zoé bibelskole.
Med blikket mot stjernene

Konsept

Konseptet gikk ut på at norske amatører skulle fremføre en selvvalgt sang til en artist til holdt av. Fremførelsen skulle ligne mest mulig på originalen (at man sang rent, stemmelikhet og utstråling). Selv om hovedvekten var lagt på sangtalent skulle deltakerne også kles opp til å ligne mest mulig på sin favorittartist. 4-5 kandidater opptrådte i hver episode, og en av disse gikk videre til en direktesendt finale som ble arrangert senere på høsten. Der ble så en endelige vinneren kåret av seerne via telefonstemmer.
Jurien bestemte hvem som skulle gå til finalen. Seerne bestemte hvem som vant i finalen.

Bakgrunn

Konseptet var opprinnelig hentet fra britiske ITV og hadde der tittelen Stars In Their Eyes. Den britiske versjonen har vært en kjempesuksess i Storbritannia fra 1990 til 2006. Den norske versjonen ble innspilt i Sverige. Konseptet ble i 1996 kjøpt opp av TV 2 og sendt under tittelen Stjerner i sikte.

Seertall

Programmet gjennomsnittlig seertall på litt over 100 000 seere, noe som ble betegnet som skuffende av TV3. Finalen ble sett av 231 000, og ble dermed det nest mest sette programmet på TV3 den uken.
Programmet fikk god mottakelse av VGs TV-kommentator.
Hardy-guttene

Hardy-guttene er en populær bokserie med detektivhistorier for gutter og ungdommer, som omhandler de oppdiktede opplevelsene til tenåringsbrødrene Frank og Joe. Originalversjonene av bøkene ble produsert av syndikatet Stratemeyer Syndicate, (som ble stiftet av Edward Stratemeyer) i tidsrommet mellom 1927 og 1979 og skrevet av forskjellige skyggeforfattere, (ghost writers), under pseudonymet Franklin W. Dixon. Den mest kjente av disse er Leslie McFarlane. Det fins til sammen 110 forskjellige bøker som handler om Hardy-guttene og deres venner på norsk. De fleste av bøkene er oversatt av Arnold Jacoby og Kari Gran. Bokomslagene for de norske utgavene ble i begynnelsen tegnet av Sten Nilsen.
Den første tittelen ble utgitt på norsk i 1950, med tittelen Hardy-guttene og skatten i tårnet (The Tower Treasure).
Ternholmfjorden

Ternholmfjorden er et havområde i Meløy kommune i Nordland. Fjorden ligger sør for Ternholman og Kalsholmen fyr og strekker seg cirka 20 kilometer østover til Gåsvær og Støtt. I sør grenser fjorden mot Finnskjervær, Varkgård og Flatvær.
Nord for Ternholman ligger Grønfjorden, mens Stabbfjorden går nordøstover på vestsiden av Støtt. I øst går Ternholmfjorden over i Støttfjorden mellom Støtt og Gåsværet samt Gåsværfjorden på sørsiden av Gåsværet.
Nils Lagli

Folkeminnesamler og utgiver av tradisjonssamlinger

4. oktober 1920 sendte Nils Lagli manuskriptet Julspel i Ranen inn til Norsk Folkeminnesamling ved Universitetet i Kristiania i håp om å få det utgitt. Materialet om leken i de norske julestuene ble likevel liggende i folkeminnearkivet, og først utgitt post mortem av Norsk Folkeminnelag i 1994.
I 1924 utga Nils Lagli selv tradisjonssamlingen Eventyr og sagn fra Nordland. Denne boka kom i ny utgivelse i 1993, med en forsiktig språklig bearbeidelse av Torstein Finnbakk.
Lagli fortsatte imidlertid sine innsamlingsarbeider, og skrev flittig inntil han omkring 1950 fikk en liten skjelving på hånden. Selv om håndskriften fremdeles var forholdsvis stødig og godt leselig, fant han ut at det var på tide å avslutte sine folkloristiske arbeider, og i 1952 tilbød han Universitetsbibliotekets  håndskriftsamling (nå Nasjonalbiblioteket i Oslo) å kjøpe det 286 sider store manuskriptet Minner og skisser fra Rana for en symbolsk sum.
Nils Lagli bodde i nærmere 25 år på Gamlebyen Alders- og Sykehjem i St. Halvards gate 28, og det var også her han døde, nesten 93 år gammel.
Underoffiser

Underoffiser er en betegnelse som internasjonalt brukes om de forskjellige klassene av sersjanter, det vil si de høyere gradene av menig personell (OR-grader i NATOs gradskodesystem). Underoffiserer er befalingsmenn, men ikke offiserer.  Underoffiserer rangerer under offiserer, men over menige som ikke er underoffiserer. I mange lands militærstyrker regnes underoffiserene som ryggraden i den operative ledelsen av soldatene i felt. Korporaler og visekorporaler ragnes ikke som underoffiserer.

Tjenestegjøring

Underoffiserer tjenestegjør typisk som lagfører, instruktører ved tropp, nestkommanderende tropp og i administrative stillinger og som tekniske spesialister av alle slag. I  Frankrike og Tyskland er de fleste troppsjefer også underoffiserer. I fremfor alt de anglosaksiske armeer er de rådgivere til offiserskorpset og både tilsynsførere og talsmenn for menig personell av lavere grad.

Norge

I Norge ble betegnelsen underoffiser avskaffet i 1930, og ble erstattet med sersjants- og offisersgrader. Internasjonalt ble de norske sersjantsgradene fortsatt regnet som underoffiserer, ikke minst gjennom standardisering av grader i NATO. Gjennem militærordningen fra 1. januar 2016 ble sersjantsgradene gjeninnført i Norge i form av spesialistbefal.

Grader

Generelt består underoffiserskorpset av alle grader av sersjanter, mens i mariner består underoffiserskorpset av alle nivåer av kvartermestre. Warrant officers i USA er offiserer mens i Storbritannia er de underoffiserer.
Hoplitovalgus

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Arten er utbredt på Borneo.
Tie a Yellow Ribbon Round the Ole Oak Tree

«Tie a Yellow Ribbon Round the Ole Oak Tree» er en amerikansk popsang med melodi og tekst av Irwin Levine og L. Russell Brown, som ble en massiv verdensomspennende slager med Dawn featuring Tony Orlando. Sangen ble utgitt på single for plateselskapet Bell Records. Produsenter var Hank Medress og Dave Appell.
«Tie a Yellow Ribbon Round the Ole Oak Tree» lå på førsteplassen på de amerikanske og britiske singellistene i fire uker i april 1973 og lå som nummer én på den australske singlelisten mai–juli 1973. Den var den mestselgende singlen i 1973, både i USA og i Storbritannia.
Sangen fikk dobbelt suksess på countryradioen med Johnny Carvers og Barry Manilows coverversjoner. Carvers versjon med den forkortede tittelen «Tie a Yellow Ribbon» ble en Top 10-slager på den amerikanske Billboard Hot 100-singlelisten i juni 1973.
Andre artister som har spilt inn coverversjoner er blant annet Dean Martin, Frank Sinatra, Dolly Parton samt Tony Christie.
Den har også blitt fremført i filmene Addams Family Values (1993), Forrest Gump (1994) samt Wallace and Gromits De gale buksene (1993).
«Tie a Yellow Ribbon» fikk fornyet popularitet i kjølvannet av den iranske gisselkrisen i 1981.
Sangen ligger på en 37.-plass på listen over Billboard's Greatest Songs of all Time.

Bakgrunn

Opprinnelsen til idéen om et gult bånd som et tegn på minne kan ha vært praksisen på 1800-tallet at noen kvinner angivelig bar et gult bånd i håret for å vise sin hengivenhet til en ektemann eller kjæreste som tjenestegjorde i USAs kavaleri. Kavaleriets offisielle farge var gult. Sangen, «She Wore a Yellow Ribbon», som senere inspirerte John Ford til å regissere en film med samme tittel, er en referanse til dette.
Symbolet med et gult band ble viden kjent i det sivile liv i 1970-årene som en påminnelse om at en fraværende elsket person, enten i det militære eller i fengsel, ville bli ønsket velkommen ved sin hjemkomst.
Siagoninae

Utseende

Middelsstore, svarte eller mørkbrune løpebiller. Hodet er ganske stort med store kjever (mandibler), antennenes første ledd er langt og kølleformet. Pronotum har rundede sider og et sterkt tilsmalnet bakover (omtrent som et våpenskjold), scutellum sitter på en markert stilk mellom pronotum og dekkvingene. Dekkvingene er ovale. Hele oversiden er jevnt og nokså kraftig punktert, punktene danner ikke rader på dekkvingene.

Utbredelse

I Europa forekommer det fire arter langs middelhavskysten.
Arch Hurd

Arch Hurd er et operativsystem som er basert på Linuxdistribusjonen Arch Linux. I stedet for å benytte Linuxkjernen, benytter Arch Hurd GNU-prosjektets mikrokjerne-baserte GNU Hurd. Arbeidet med Arch Hurd startet den 4. januar 2010, og etter noen få uker var det mulig å starte det opp i en virtuell maskin.
Arch Hurd benytter seg av en rullende utgivelsesmodell.
Mjöhult

Mjöhult er et tettsted i Höganäs kommune i Skåne län i Sverige. I 2010 hadde tettstedet 292 innbyggere.
Damsgårdssundet

Damsgårdssundet i Bergen er den smaleste delen av Puddefjorden, og ligger mellom bydelene Møhlenpris på nordøstbredden og områdene Laksevåg, Damsgård, Gyldenpris og Solheimsviken på sørvestsiden. Damsgårdssundet starter ved Puddefjordsbroen i nord og ender ved Nygårdsbroen i sør.

Historie

Sundet var i mange tiår preget av skipsfart og industri. Bergens Mekaniske Verksted ble etablert i Solheimsviken i 1855. Andre viktige industribedrifter i dette området var Mjellem & Karlsen Verft, Sabb Motor, Kavli, IFA malingsfabrikk og Gyldenpris Slip og Mekaniske Værksted.

Ny bydel og nye virksomheter

Siden begynnelsen av 2000-tallet har mye av de tradisjonelle industriområdene blitt omregulert til bolig og mer moderne næring. På vestsiden av sundet har BOB en rekke byggeprosjekter som totalt vil gi i underkant av 1000 boliger. I Solhemsviken Næringspark var det i 2014 nærmere 4000 arbeidsplasser. Messehallen Arenum ble revet, og på tomten kom DNB Solheimsviken.
Både i Solheimsviken og på Marineholmen har kunnskapsbedrifter og konsulentbyråer har overtatt for verftsindustri og mekaniske verksteder.

Småpudden

Høsten 2014 begynte anleggsarbeidene på den 154 meter lange gangbroen Småpudden, som er en gang- og sykkelbro mellom Fløttmannsplassen ved Damsgårdsveien og Marineholmen. I mars 2016 ble grunnsteinen til broen ble avduket av byrådene Henning Warloe og  Eiler Macody Lund. Dette skjedde ved Damsgårdsveien 57, der brofestet på Løvstakksiden ligger. Småpudden er bygget som en bjelkebro over fem spenn med hydrauliske klaffer, slik at broen kan åpnes når det kommer høye båter. Båter med seilingshøyde under fire-fem meter kan passere fritt under broen. Bredden på seilingsløpet er 20 meter når broklaffene er åpne. Broelementene ble produsert i Gdańsk i Polen av entreprenørselskapet Vistal. Da elementene var ferdig, ble de fraktet med båten "Arctic Rock", og ankom Bergen 30. mars 2016. Småpudden ble offisielt åpnet tirsdag 14. juni 2016. Ideen til gang og sykkelbro ble forslått i et høringsutkast til Bergen kommune i 2003 av Nykrohnborg vel ved Rolf Rasmussen.
Bygdø Monolitten Idrettslag

Bygdø Monolitten Idrettslag (stiftet 29. mai 1914 som Djerv) er et idrettslag fra Bygdøy og Skøyen i Oslo, som driver med badminton, fotball, håndball og innebandy. Hjemmebanen, Ferd stadion, sto ferdig i 2007.

Historikk

Klubben ble stiftet 29. mai 1914 under navnet Djerv. Året etter besluttet styret å søke opptak i Norges Fotballforbund via Kristiania Fotballkrets under navnet Skøien Ballklubb, noe som ble innvilget i 1919. Navnet ble etter hvert endret til Bygdø Ballklubb.
12. april 2005 slo Bygdø Ballklubb seg sammen med Monolitten Idrettslag (stiftet 9. november 1998), og ble til dagens Bygdø Monolitten Idrettslag.

Fotball

A-laget i fotball spiller i 2016 i 5. divisjon.
Fridtjof Nansen-klassen

Historikk

Den første fregatten KNM «Fridtjof Nansen» ble sjøtestet og gikk for egen maskin 27. juni 2005. Det spanske verftet som bygde fregattene var i dype økonomiske problemer, og etter flere forsinkelser ble fartøyet overlevert 5. april 2006 og seilte inn Oslofjorden 1. juni 2006.  
Fregatt nummer to, KNM «Roald Amundsen» ble sjøsatt og døpt 25. mai 2005 og overlevert til Sjøforsvaret 21. mai 2007. «Roald Amundsen» har flere endringer i forhold til ikke-operative «Fridtjof Nansen», den viktigste er at den har kommunikasjonssystemet «Link 16». Kutting av det første stålet til den femte fregatten KNM «Thor Heyerdahl» startet 19. april 2005.
KNM «Helge Ingstad» kolliderte 8. november 2018 med et tankskip i Øygarden og ble liggende delvis sunket med store skader. Med dette er kun tre av fem fregatter seilingsdyktige per november 2018.

Strategi

Fridtjof Nansen-klassen skiller seg fra den førti år gamle Oslo-klassen på en rekke måter. Fartøyene er langt større og tyngre, og har i tillegg langt flere elektroniske og automatiske systemer. Fartøyenes store, lange flater har til oppgave å redusere fartøyenes radarsignatur, det vil si å gjøre fartøyet vanskeligere å oppdage på radar, samt vanskeligere å lede radarstyrte våpen mot. «Nansen»-klassen er 38 meter lengre enn Oslo-klassen, og stikker to meter dypere.
Man har også gått bort fra dampkjeler til framdrift, til fordel for dieselmotorer og gassturbiner. Etter politiske vedtak har målene for Norges sjøforsvar endret seg siden den kalde krigen, de nye målene er ment å bli reflektert i fregattene.
Fregattene er fortsatt de eneste plattformene i den norske marinen med evne til å jakte ubåter. Som ledd i utviklingen av denne evnen, har de nye fregattene alle mulighet til å bære med seg NH-90 helikoptre, som vil ha dyppesonar og egne lettvektstorpedoer. Sammen med nytt sonarutstyr gjør dette fregattene langt mer effektive til anti-ubåtkrigføring enn Oslo-klassen.
Itacolomi

Utseende

En nokså liten, slank, gråbrun trebukk. Antennene er litt lengre enn kroppen. Dekkvingene er lange og parallellsidige. Beina er mørkbrune.

Utbredelse

Arten lever i Mato Grosso, Brasil.
Norske Kunstforeningers debutantpris

Norske Kunstforeningers debutantpris på 50 000 kroner deles årlig ut til en debutant på Statens Kunstutstilling, Høstutstillingen. Formålet med prisen er å løfte fram og synliggjøre yngre, uetablerte samtidskunstnere i Norge. Prisen setter også søkelys på det viktige samspillet mellom samtidskunstnere og kunstforeninger. Ofte fungerer nettopp kunstforeningene som et springbrett for unge kunstnere og sammen gjør de ny kunst tilgjengelig for publikum over hele Norge. 
Prisen ble for første gang delt ut i 2010 og ble i perioden 2011–2014 delt ut i samarbeid med NorgesGruppen.